Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 410

6. A kivonat és a vizsgálati oldatok elkészítése 6.1. Extrakció 6.1.1. Elõkeverékek és ásványi takarmányok Mérjünk ki 2,0-5,0 g mintát, adjunk hozzá 29,0 ml-t a keverékbõl (4.4.), valamint 1,0 ml nátriumszulfid oldatot (4.9.), majd rázassuk rövid ideig. Ellenõrizzük, hogy a pH érték 2 körül legyen. Rázzuk 10 percig, majd adjunk hozzá 30 ml foszfát puffert (4.5.), rázzuk 15 percig, majd centrifugáljuk. A felülúszó oldatból vegyünk egy megfelelõ aliquot mennyiséget és pH-mérõ vagy brómkrezol lila oldat (4.10.) indikátor segítségével, 1 M nátrium-hidroxid oldattal (4.8.) állítsuk be a pH-t 6,5-re. Hígítsuk fel foszfát pufferrel (4.5.), hogy megközelítõen 0,42 n.e./ml cink bacitracin tartalmat (= u8) kapjunk. 6.1.2. Fehérje-koncentrátumok Mérjünk ki 10,0 g mintát, adjunk hozzá 49,0 ml-t a keverékbõl (4.4.), valamint 1,0 ml nátrium-szulfid oldatot (4.9.), majd rázassuk rövid ideig. Ellenõrizzük, hogy a pH-érték 2 körül legyen. Rázzuk 10 percig, majd adjunk hozzá 50 ml foszfát puffert (4.5.), rázzuk 15 percig, majd centrifugáljuk. A felülúszó oldatból vegyünk egy megfelelõ mennyiséget és pH-mérõ vagy brómkrezol lila oldat (4.10.) indikátor segítségével, 1 M nátrium-hidroxid oldattal (4.8.) állítsuk be a pH-t 6,5-re. Rotációs bepárlóban, 35 °C-ot meg nem haladó hõmérsékleten pároljuk be körülbelül a mennyiség felét. Hígítsuk fel foszfát pufferrel (4.5.), hogy megközelítõleg 0,42 n.e./ml cink bacitracin tartalmat (= u8) kapjunk. 6.1.3. Egyéb takarmányok Mérjünk ki 10,0 g mintát (20 grammot 5 mg/kg-os várt cink bacitracin tartalom esetében). Adjunk hozzá 24,0 ml-t a keverékbõl (4.4.), valamint 1,0 ml nátrium-szulfid oldatot (4.9.), majd 10 percig homogenizáljuk. Adjunk hozzá 25 ml foszfátpuffert (4.5.), rázzuk 15 percig, majd centrifugáljuk. A felülúszó oldatból vegyünk 20 ml-t és pH-mérõ vagy brómkrezol lila oldat (4.10.) indikátor segítségével, 1 M nátrium-hidroxid oldattal (4.8.) állítsuk be a pH-t 6,5-re. Rotációs bepárlóban, 35 °C-ot meg nem haladó hõmérsékleten pároljunk be körülbelül 4 ml-re. A maradék anyagot hígítsuk fel foszfátpufferrel (4.5.), hogy 0,42 n.e./ml-es várt cink bacitracin tartalmat (= u8) kapjunk. 6.2. Vizsgálati oldatok Az u8 oldatból a foszfátpufferrel (4.5.) való egymást követõ hígításokkal (1+1) készítsünk u4 (várt tartalom: 0,21 n.e./ml), u2 (várt tartalom: 0,105 n.e./ml) és u1 (várt tartalom: 0,0525 n.e./ml) oldatokat.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes